Surathai21/ocs-krisdika huggingface dataset:
กฎกระทรวงกำหนดหลักเกณฑ์และวิธีการออกหนังสือสำคัญและการจดทะเบียนต่าง ๆ ที่เกี่ยวข้องตามโครงการจัดรูปที่ดินเพื่อพัฒนาพื้นที่ พ.ศ. 2552
วันที่ประกาศ: 2009-03-27

content: กฎกระทรวง กำหนดหลักเกณฑ์และวิธีการออกหนังสือสำคัญ และการจดทะเบียนต่าง ๆ ที่เกี่ยวข้องตามโครงการจัดรูปที่ดินเพื่อพัฒนาพื้นที่ พ.ศ. ๒๕๕๒
content: อาศัยอำนาจตามความในมาตรา ๔ และมาตรา ๗๑ วรรคหนึ่ง แห่งพระราชบัญญัติจัดรูปที่ดินเพื่อพัฒนาพื้นที่ พ.ศ. ๒๕๔๗ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๓ มาตรา ๔๑ และมาตรา ๔๒ ของรัฐธรรมนูญแห่งราชอาณาจักรไทย
content: บัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้
sectionNo: 1
content: ข้อ ๑ ในการออกหนังสือแสดงสิทธิในที่ดินตามผังที่ดินแปลงใหม่ในโครงการจัดรูปที่ดินให้ดำเนินการดังต่อไปนี้ (๑) ให้ผู้ดำเนินโครงการจัดรูปที่ดินแจ้งขอออกหนังสือแสดงสิทธิในที่ดินต่อพนักงานเจ้าหน้าที่ตามประมวลกฎหมายที่ดิน (๒) ในการแจ้งขอดำเนินการตาม (๑) ให้แนบเอกสารหรือหลักฐาน
sectionNo: 1
content: ดังต่อไปนี้ประกอบการพิจารณาด้วย (ก) หนังสือแสดงสิทธิในที่ดินและเอกสารหรือหลักฐานอื่นที่เกี่ยวข้องกับการออกหนังสือแสดงสิทธิในที่ดิน (ข) เอกสารหรือหลักฐานที่เกี่ยวข้องกับการให้ความเห็นชอบผังที่ดินแปลงใหม่ของคณะกรรมการส่วนจังหวัด เอกสารหรือหลักฐานเกี่ยวกับการประกาศผังที่ดินแปลงใหม่และจำนวนค่าชดเชย
sectionNo: 1
content: และเอกสารหรือหลักฐานการแจ้งเจ้าของที่ดิน และในกรณีที่มีการอุทธรณ์ให้ส่งคำวินิจฉัยอุทธรณ์ของคณะกรรมการมาด้วย (ค) แผนผังการจัดรูปแปลงที่ดินแปลงใหม่ตาม (ข) พร้อมรายชื่อผู้มีสิทธิในที่ดินแต่ละแปลง
sectionNo: 2
content: ข้อ ๒ ในการรังวัดทำแผนที่เพื่อออกหนังสือแสดงสิทธิในที่ดินตามผังที่ดินแปลงใหม่ให้ผู้มีสิทธิในที่ดินตามผังที่ดินแปลงใหม่และผู้ดำเนินโครงการจัดรูปที่ดิน ร่วมนำทำการรังวัดปักหลักหมายเขตที่ดินและลงชื่อในฐานะผู้นำทำการรังวัดหรือพิสูจน์สอบสวนการทำประโยชน์ตามประมวลกฎหมายที่ดิน
sectionNo: 3
content: ข้อ ๓ ให้พนักงานเจ้าหน้าที่ตามประมวลกฎหมายที่ดินดำเนินการออกหนังสือแสดงสิทธิในที่ดินให้แก่ผู้มีชื่อตามเอกสารหรือหลักฐานที่ผู้ดำเนินโครงการจัดรูปที่ดินแจ้งตามข้อ ๑ โดยปฏิบัติตามประมวลกฎหมายที่ดินโดยอนุโลม แต่ไม่ต้องประกาศแจกโฉนดที่ดิน เมื่อออกหนังสือแสดงสิทธิในที่ดินตามผังที่ดินแปลงใหม่แล้ว
sectionNo: 3
content: ให้มอบหนังสือแสดงสิทธิในที่ดินตามผังที่ดินแปลงใหม่ให้ผู้ดำเนินโครงการจัดรูปที่ดินซึ่งได้รับมอบอำนาจจากผู้มีสิทธิในที่ดินเพื่อดำเนินการต่อไป
sectionNo: 4
content: ข้อ ๔ ในการออกหนังสือกรรมสิทธิ์ในห้องชุดในโครงการจัดรูปที่ดิน ให้ผู้ดำเนินโครงการจัดรูปที่ดินแจ้งขอดำเนินการต่อพนักงานเจ้าหน้าที่ตามกฎหมายว่าด้วยอาคารชุด และให้ปฏิบัติตามหลักเกณฑ์และวิธีการตามที่กฎหมายว่าด้วยอาคารชุดกำหนด
content: ให้ไว้ ณ วันที่ ๑๘ มีนาคม พ.ศ. ๒๕๕๒ ชวรัตน์ ชาญวีรกูล รัฐมนตรีว่าการกระทรวงมหาดไทย
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๗๑ วรรคหนึ่ง แห่งพระราชบัญญัติจัดรูปที่ดินเพื่อพัฒนาพื้นที่ พ.ศ. ๒๕๔๗ บัญญัติว่า การออกหนังสือแสดงสิทธิในที่ดินสำหรับที่ดินตามผังที่ดินแปลงใหม่หรือหนังสือกรรมสิทธิ์ในห้องชุด และการจดทะเบียนต่าง ๆ
content: ที่เกี่ยวข้องเพื่อให้เป็นไปตามโครงการจัดรูปที่ดิน ให้เป็นไปตามหลักเกณฑ์และวิธีการที่กำหนดในกฎกระทรวง จึงจำเป็นต้องออกกฎกระทรวงนี้